Najmenej 26 detí vo veku päť až šesť rokov v pondelok zhorelo v škole zo slamy a dreva na juhu Nigeru. Nešťastie sa stalo v meste Maradi a informoval o ňom guvernér tohto regiónu Chaibou Aboubacar, ktorého citovala agentúra AFP.
"Teraz máme 26 mŕtvych a 13 zranených, z toho štyria sú vážne zranení," povedal guvernér. Uviedol, že obete pochádzajú z prípravnej školy, ktorú navštevujú deti vo veku päť a šesť rokov.
"Požiar zničil školu v Maradi a niekoľko detí uhorelo," povedal Issoufou Arzika, zástupca odborového zväzu učiteľov.
K podobnému incidentu došlo v apríli v hlavnom meste Niamey, kde sa vznietilo niekoľko tried tiež vyrobených zo slamy a dreva; o život prišlo 20 žiakov.
Agentúra AFP uvádza, že v Nigeri, jednej z najchudobnejších krajín sveta, riešia úrady nedostatok školských tried stavbou hangárov zo slamy a dreva. Deti sa v nich učia, niekedy sedia na zemi. Prezident Mohamed Bazoum nedávno prisľúbil, že tieto nevyhovujúce učebne budú nahradené vhodnými budovami.
Arzika povedal, že by bolo lepšie učiť pod stromami ako v "horľavých hroboch" zo slamy.
🚨🇳🇪#Urgent
Niger elementary school fire kills dozens of children between the ages of 7 and 13.
— Terror Alarm (@terror_alarm) November 8, 2021
#Niger : plusieurs élèves calcinés dans un incendie de classes en paillote à #Maradi
Au moins une vingtaine de jeunes écoliers ont trouvé la mort, ce lundi 08 novembre 2021, dans une école à Maradi, à la suite d'un incendie ayant ravagé des classes en paillote. Nos condoléances pic.twitter.com/Ruaeqkhd25
— Ahmadou Atafa (@AhmadouAtafa) November 8, 2021
zdroj: AFP, ctvnews.ca